Programlederen:   
Velkommen til det programmet for diaspora som dere pleier å se på somalisk nasjonal tv. Dette ukentlige programmet kommer fra i dag fra Oslo i Norge hvor det bor ca. 15 000 somaliere, av totalt ca. 40 000 somaliere i Norge.

I dagens program skal vi se/snakke om problemer som møter somaliere og hvor det har vært mye oppmerksomhet i media i det siste. Det har kommet frem at somaliere sender barna sine tilbake til Somalia hvor foreldrene påstår at de gjør det for dhaqan celis (kultur-rehabilitering) mens nordmenn hevder at barna blir mishandlet.

Vi snakker om disse sakene og andre saker i dagens program og jeg har invitert politikeren Bashe Mohamed Musse. Bashe er en som ofte blir brukt eller spurt om disse sakene i media og derfor ønsker jeg at han skal delta programmet med meg i dag.

Velkommen Bashe.

Bashe:   
Jeg takker både deg journalist Hassan Rasta og somalisk nasjonal tv at jeg ble invitert.

Programlederen:   
Vi sitter på et kaldt og vakkert sted med mye snø hvor det foregår vintersport aktivitet og hvor vi pleier å sitte når vi sender våre program.

Du kjenner godt til at mange familier som bor i Norge og som har barn på skole reiser på ferie til Somalia. Det har nå kommet frem at noen av disse barna ble mishandlet, og du er en person som media ofte har invitert for å snakke om disse sakene. Kan du fortelle oss noe om dette.

Bashe:   
Bismillahi Rahmani Rahim (trosbekjennelse). Dette er en viktig sak som det trengs å snakkes om. Muslimer eller somaliere som flykter fra deres hjemland vil generelt møte utfordringer relatert hvordan de skal oppdra deres barn. Blant annet møter de utfordringer når de opplever at noe bryter med deres kultur eller religion. Mange foreldre opplever at barna deres, når de kommer til puberteten eller blir ungdommer, vender ryggen til den somaliske kulturen og helst vil bli integrert eller assimilert i den vestlige kulturen siden de har problemer med å akseptere foreldrenes kultur.

Noen somaliske foreldre sender derfor barna sine tilbake til Somalia for dhaqan celin (kulturrehabilitering) i trygge områder som Somaliland eller Puntland hvor de lærer om deres kultur og religion.

I det siste har det kommet frem at noen av disse barna når de kommer tilbake har klaget over at de har blitt sendt til skoler hvor de har blitt mishandlet. Dette har skapt en vanskelig situasjon for somaliere som allerede har en del utfordringer. Jeg kunne også se at man var ute etter dem, og denne saken har gitt dem enda en større byrde.

Programlederen:   
Vi har snakket med en del foreldre om situasjonen og de sier at det stemmer at man sender barna tilbake til Somalia og at foreldrene bare mener det godt når de sender barna, men er disse bildene som vi ser riktige.

Bashe:   
Det er faktisk vanskelig å bevise dette, for om man skal bevise så må alle være enige om hva som har skjedd. Ifølge media og journalister så er det barna selv som har forklart, tegnet bilder og fortalt hvordan de ble holdt på disse stedene. For mitt somaliske og medmenneskelige hode er det langt unna å kunne tro at somaliske barn blir bundet fast med armer og bein og blir slått av voksne folk. At to voksne mennesker bytter på å slå barn som er bundet fast kan jeg ikke tro. Men dette er historien som har blitt solgt til det norske folk. Det er vanskelig å forsvare seg mot dette ettersom media virker å være ensidig, men jeg tror ikke at dette forekommer.

Men det finnes skoler som man sender barna til. Som muslimer og somaliere er vi glad i og har stor tillit til våre koranlærere. Vi stoler på lærerne og derfor sender vi barna våre til koranskole. Men Somalia har forandret seg og folk er ikke de samme som de var før. Det viktigste spørsmålet som foreldrene må stille seg selv er: Vet de hva slags skoler, lærere eller samfunn de sender barna sine til? Det er dette som trenger å drøftes.

Programlederen:   
Når vi snakker om loven, finnes det noen lov som forbyr å sende barna til Somalia? Vi vet at det har vært flere møter på stortinget om dette og somaliere er bekymret. Vi har fått med oss at foreldrene som sender barna sine skal straffeforfølges. Hvem er det som straffeforfølges? Hvis en av foreldrene blir med og blir værende med barna så kan man sende barna til både koranskole og andre skoler. Men vi vet at noen ganger kommer begge foreldrene tilbake til Norge og at disse foreldrene kan straffeforfølges siden de lot barna være alene. Hva vet du om dette? Kan du fortelle noe om dette?

Bashe:  
Den norske loven sier at foreldrene har rett til å oppdra barna sine hvor de selv ønsker. Da snakker vi om folk som har norsk statsborgerskap, betaler skatt eller bor i Norge og er en del av samfunnet. Dette betyr at foreldrene har lov til å sende barna sine, forutsatt at man tar vare på barnets helse, trygghet og kosthold. Hvis man dekker alle disse behovene så er det ikke ulovlig å sende barna sine til hjemlandet. Problemet oppstår når … Du vet i Norge eier du ikke alene barna dine, men staten/samfunnet eier barna sammen med foreldrene. I vårt land så er barna Guds barn og etter det er det foreldre som eier barna sine og som har ansvaret alene. Ingen vil kunne gå etter foreldrene for å kontrollere hvordan de oppdrar deres barn.

Her i Norge er ikke barnet bare ditt, men staten eier sammen med foreldrene og passer på. Foreldrene kan ta med seg barna sine, men når det oppstår saker som dette hvor barna sier at de blir mishandlet så vil det stilles spørsmål om hvorfor dette har skjedd. Det betyr ikke at man skal svartmale somalisk kultur slik som man gjør nå hvor man svartmaler både somalisk kultur og det somaliske miljøet.

Norge er en rettstat hvor man straffeforfølger de som er skyldige og dømmer etter det. Etter hva jeg har fått vite så har ikke ungdommene som har kommet tilbake anmeldt foreldrene sine. De ønsker heller ikke å anmelde foreldrene, og de bærer ikke nag til dem. De vil bare fortelle sine historier. Man skal da høre på historiene som disse barna forteller og undersøke om det er sant. Man vet ikke hvor mange barn som har blitt sendt, men vi vet at det er svært få som klager og forteller disse historiene.

Men for oss somaliere er det viktig at vi snakker om dette. At foreldrene snakker om dette er viktig. Når foreldrene sender barna sine så er det fordi de ikke klarer å bli en del av samfunnet (blir ikke integrert), at barna begynner å bruke rus, dropper skolen og kommer i en vanskelig livssituasjon. Somaliske foreldre ønsker at barna deres skal ha det bra og lykkes. Man trenger å skape tillit mellom det somaliske miljøet og systemet slik foreldrene kan søke hjelp når de møter disse utfordringene. Jeg har selv møtt en somalisk familie som ba om hjelp, men som ikke fikk hjelpen og som derfor valgte å sende barna.

Programleder:   
Så de klarer ikke å håndtere barna og de får ikke hjelp så derfor sender de barna for å redde de?   
  
Bashe:   
Absolutt. Foreldrene sender barna for å redde dem og ønsker at barna forandrer seg. Men det som vi må spørre oss selv er: Kan man løse problemer som startet her i Norge i Somalia som er et ikke-fungerende land? Jeg mener at svaret er nei.

Av og til ser vi foreldre som enten har gått fra hverandre eller er i konflikt, som ikke klarer å samarbeide for barnets beste og hvor barnet er knyttet til bare den ene av foreldrene. Slike barn vil være et lett bytte og barnevernet eller andre instanser vil kunne gripe inn og ta barna. Jeg vil anbefale foreldrene å stå sammen for barnet slik at de klarer å forsvare seg og være modige.

Programlederen:   
Jeg går tilbake til loven: Hvis dette fortsetter, kan det hende at Norge kommer med en lov mot å sende barna til hjemlandet? Kjenner du til at noen andre europeiske land har en slike lov.

Bashe:   
Jeg kjenner ikke til at noen andre land har en slik lov, men som du vet så har vi FrP i Norge og de har også et søskenparti i Danmark som de samarbeider godt med og hvor man diskuterer om man skal komme med en lov mot å sende barna ut. Et av forslagene som man vurderer er å kutte ut barnetrygden til barn som sendes ut av landet. En annen lov som vurderes er å straffe foreldre som har sendt barna sine til steder hvor de blir mishandlet, men da må barna selv som er over 18 år anmelde foreldrene.